विज्ञान एवं प्रौद्योगिकी मंत्रालय
केंद्रीय मंत्री डॉ. जितेंद्र सिंह ने कहा, महिला स्टार्ट-अप्स भारत की अभिनव सफलता की कहानियों की अगुवाई कर रही हैं
मंत्री ने डीएसटी प्रशिक्षण कार्यक्रम के तहत महिला वैज्ञानिक स्कीम-सी, वाइज-किरण आईपीआर के 12वें बैच का उद्घाटन किया
किरण आईपीआर योजना देश में सक्रिय पेटेंट एजेंट के लिए 10% का योगदान करती है: डॉ. जितेंद्र सिंह
डॉ. जितेंद्र सिंह ने महिला वैज्ञानिकों से बड़ी संख्या में आगे आकर पेटेंट लेने में सहायता करने और लाभ उठाने को कहा
केंद्रीय राज्य मंत्री  विज्ञान एवं प्रौद्योगिकी; राज्य मंत्री  पृथ्वी विज्ञान, प्रधानमंत्री कार्यालय, कार्मिक, लोक शिकायत एवं पेंशन, परमाणु ऊर्जा तथा अंतरिक्ष राज्य मंत्री डॉ. जितेंद्र सिंह ने आज कहा कि महिला स्टार्ट-अप्स भारत की अभिनव सफलता की कहानियों की अगुवाई कर रही हैं।
डॉ. जितेंद्र सिंह ने आज यहां डीएसटी प्रशिक्षण कार्यक्रम के महिला वैज्ञानिक स्कीम-सी, वाइज-किरण आईपीआर के 12वें बैच के उद्घाटन सत्र में बोलते हुए कहा कि गगनयान सहित कई बड़ी वैज्ञानिक परियोजनाओं का नेतृत्व महिला वैज्ञानिकों द्वारा किया जा रहा है। उन्होंने कहा, यहां तक कि कोविड महामारी के दौरान भी, पूर्वोत्तर की महिला स्वयं सहायता समूहों ने वस्त्र से मेल खाने वाला विभिन्न नवीन डिजाइनों और रंगों में फेस-मास्क की थोक आपूर्ति प्रदान करने में आगे बढ़कर अगुवाई की और बड़ी कंपनियों ने इसमें सहयोग किया। उन्होंने कहा, प्रधानमंत्री नरेन्द्र मोदी के नए भारत के प्रमुख स्तंभों में से एक देश में महिला नवोन्मेषकों की सफलता की कहानी है।
डॉ. जितेंद्र सिंह ने कहा कि 2014 में प्रधान मंत्री के रूप में कार्यभार संभालने के तुरंत बाद, श्री नरेन्द्र मोदी ने वैज्ञानिक अनुसंधान में महिलाओं की भागीदारी को सुनिश्चित करने के लिए कई कदम उठाए। उन्होंने कहा कि 2014 के बाद शुरू की गई सभी महिला कल्याण योजनाओं का बहुत मजबूत वैज्ञानिक आधार है, चाहे वह स्वास्थ्य स्वच्छता की चुनौतियों का समाधान करने के लिए स्वच्छ भारत मिशन हो या ग्रामीण महिलाओं के फेफड़ों को खराब करने वाले जहरीले धुएं के खतरे से लड़ने के लिए उज्ज्वला योजना के तहत मुफ्त गैस सिलेंडर का वितरण है।
डॉ. जितेंद्र सिंह ने इस बात पर प्रकाश डाला कि महिला वैज्ञानिक स्कीम-सी  योजना की अलम्नाइ देश में सक्रिय पेटेंट लेने में 10% का योगदान करती हैं। उन्होंने कहा, डीएसटी सक्रिय रूप से भारत में आईपीआर पारिस्थितिकी तंत्र पर महत्वपूर्ण प्रभाव पैदा करने वाली 'वोस सी स्कीम' के साथ विज्ञान और प्रौद्योगिकी क्षेत्र में महिलाओं के लिए एक सक्षम वातावरण बनाने में लगा हुआ है। मंत्री ने कहा कि यह न केवल महिलाओं को सशक्त बना रहा है बल्कि देश के विज्ञान एवं प्रौद्योगिकी पारिस्थितिकी तंत्र को मजबूत करने के लिए मानव संसाधन भी तैयार कर रहा है।
डॉ. जितेंद्र सिंह ने कहा कि विज्ञान और प्रौद्योगिकी विभाग  द्वारा समर्थित 'वोस सी स्कीम' या वाइज किरण आईपीआर 'प्रौद्योगिकी सूचना, पूर्वानुमान और मूल्यांकन परिषद , एक प्रौद्योगिकी और नीति है जो उन महिलाओं को वापस लाने के लिए काम कर रही हैं जो पेशेवर क्षेत्र में घरेलू मजबूरियों के कारण विज्ञान और प्रौद्योगिकी क्षेत्र में अपना करियर नहीं बना सकीं।
डॉ. जितेंद्र सिंह ने कहा कि 'वोस सी स्कीम' डीएसटी में बड़ी योजना का हिस्सा है जिसका उद्देश्य महिलाओं को आईपीआर और संबंधित मामलों में प्रशिक्षित करना है। उन्होंने कहा, जब योजना शुरू हुई तो एक साल में सिर्फ 20 महिलाओं को प्रशिक्षण दिया गया। हालांकि, पिछले कुछ वर्षों में सीटें बढ़कर 120 हो गई हैं। मंत्री ने बताया कि योजना के तहत सरकार आईपीआर में प्रशिक्षण प्राप्त करने के लिए महिलाओं को एक वर्ष के लिए स्टाइपेन्ड प्रदान कर रही है, जिससे परिवार पर कोई दबाव नहीं पड़ रहा है और महिलाओं को प्रशिक्षित किया जा रहा है।
डॉ. जितेंद्र सिंह ने इस योजना को शुरूआत को स्मरण करते हुए कहा कि महिला वैज्ञानिक योजना की कल्पना 2002 में तत्कालीन प्रधानमंत्री अटल बिहारी वाजपेयी के नेतृत्व में की गई थी। प्रधान मंत्री मोदी के नेतृत्व में 2016 में नई आईपीआर योजना शुरू की गई। उन्होंने उल्लेख करते हुए कहा कि प्रधानमंत्री मोदी के दौर में शुरू आईपीआर में आईपी जागरूकता पैदा करना, आईएफ सुविधा और क्षमता निर्माण जैसे कई घटक हैं। मंत्री ने कहा, महिलाएं बड़ी संख्या में इस योजना से जुड़र सकती हैं और समाज में अपना योगदान दे सकती हैं। इससे देश में पेटेंट प्राप्त करने में भी मदद मिलेगी।
डॉ. वी.के. सारस्वत, सदस्य नीति आयोग और अध्यक्ष टीआईएफएससी गवर्निंग काउंसिल ने टीआईएफएससी द्वारा प्रौद्योगिकी में अच्छे काम को जारी रखने, नवोन्मेषकों के साथ हाथ मिलाने, टेली डायग्नोस्टिक्स कार्यक्रम, सीवीड कार्यक्रम आदि को लागू करने के लिए प्रशंसा की। उन्होंने कहा कि महिला वैज्ञानिक योजना ने गुणवत्ता बढ़ाने और पेटेंट का मसौदा तैयार करने में बड़ा योगदान दिया है क्योंकि वे आईपीआर और पेटेंट पर गहन प्रशिक्षण के अलावा अपने संबंधित प्रौद्योगिकी डोमेन में अत्यधिक योग्य हैं।
डॉ. एस चंद्रशेखर, सचिव डीएसटी ने योजना के परिणाम पर प्रसन्नता व्यक्त की और इस संबंध में डीएसटी से टीआईएफएसी को हर संभव सहायता का आश्वासन दिया। डीजी सीएसआईआर, श्री शेखर मांडे ने अपने संबोधन में सीएसआईआर के आईपीयू में इन प्रशिक्षुओं के व्यावहारिक प्रशिक्षण और योगदान के लिए टीआईएफएसी और सीएसआईआर के सहयोग की सराहना की। डॉ. निशा मेंदीरत्ता, प्रमुख किरण आईपीआर ने भी 'वोस सी स्कीम' के महत्व पर प्रकाश डाला।
प्रो. प्रदीप श्रीवास्तव, कार्यकारी निदेशक, टीआईएफएसी ने कार्यक्रम के सभी प्रतिनिधियों का स्वागत किया और उन्हें अखिल भारतीय प्रवेश परीक्षा  के माध्यम से योजना के प्रशिक्षुओं की चयन प्रक्रिया के बारे में जानकारी दी।
इस अवसर पर डॉ. जितेंद्र सिंह ने टीआईएफएसी के मोबाइल ऐप को भी लॉन्च किया और कहा कि इस ऐप के माध्यम से टीआईएफएसी की सभी सेवाएं जनता के लिए एक क्लिक पर मिलेंगी।
वोस-सी के 11वें बैच की महिला वैज्ञानिकों, जिन्हें किरन आईपीआर के नाम से जाना जाता है ने विज्ञान और प्रौद्योगिकी मंत्री से आईपीआर पर एक साल के व्यावहारिक प्रशिक्षण को सफलतापूर्वक पूरा करने के लिए प्रमाण पत्र प्राप्त किया। इस बैच में कुल 110 प्रशिक्षुओं ने अपना प्रशिक्षण पूरा किया और 27 प्रशिक्षुओं ने प्रमाण पत्र और अन्य अनुपस्थित रहें।